Foto: Bspend



KRIZA eura zbog vrlo izvjesnog bankrota Grčke ponovno je skrenula pozornost na virtualnu valutu bitcoin, kojoj je cijena u posljednje vrijeme ponovno počela rasti, jer mnogi u njoj traže alternativu konvencionalnim valutama.



Interes za bitcoinima posebno je porastao u Grčkoj čiji građani bi, u slučaju izlaska iz eurozone i uvođenja nove valute mogli izgubiti veliki dio ušteđevine.



Hrvatski Bspend nedavno je postavio prvi bitcoin bankomat u gradu Acharnesu pored Atene, a interes za kupnju virtualne valute je ogroman.



"Zbog financijskih restrikcija, praktički je nemoguće trenutno poslati novac u inozemstvo. Bitcoin naravno nije moguće na taj način kontrolirati. Interes je ogroman. Unutar dva dana promet nam je poraso trideseterostruko", kaže za Index Vedran Kajić iz BSpenda.



Na ruku im ide i to što su banke trenutno zatvorene, te bitcoine nije moguće kupovati online, jer banke ne izvršavaju transakcije, dok se na bankomatu mogu kupiti za gotovinu.

Tekst se nastavlja ispod oglasa